**MOGYORÓSBÁNYA KÖZSÉG ÖNKORMÁNYZATÁNAK**

**10/2014. (XII.17.) rendelete**

**az önkormányzat 2014. évi költségvetéséről szóló 1/2014. (I.28.) rendelet módosításáról**

Az önkormányzat képviselő-testülete az államháztartásról szóló 2011. évi CXCV. törvény  23. § (1) bekezdésében kapott felhatalmazás alapján, továbbá figyelembe véve a pénzügyi bizottság írásos véleményét a 2014. évi költségvetéséről az alábbi rendeletet alkotja.

**1. § A rendelet hatálya**

(1) A rendelet hatálya a képviselő-testületre és annak bizottságaira terjed ki.

**2. § A költségvetés bevételei és kiadásai**

(1)[[1]](#footnote-1) A képviselő-testület az önkormányzat 2014. évi költségvetését:

|  |  |
| --- | --- |
| **Költségvetési bevételét** | **3 125 E Ft-tal** |
| **Költségvetési kiadását** | **3 125 E Ft-tal** |

módosítja és az önkormányzat 2014. évi

|  |  |
| --- | --- |
| **módosított költségvetési bevételét** | **80 394 E Ft-ban** |
| **módosított költségvetési kiadását** | **116 729 E Ft-ban** |
| **a költségvetési egyenleg összegét**  **-ebből működési hiány**  **felhalmozási hiány** | **36 335 E Ft-ban**  **1 565 E Ft-ban**  **34 770 E Ft-ban** |

állapítja meg.

(2) A kiadási főösszegen belül a módosított kiemelt előirányzatokat

|  |  |
| --- | --- |
| **46 927 E Ft** | **Működési költségvetés módosított kiadásai** |
| 14 115E Ft | Személyi juttatások |
| 3 424 E Ft | Munkaadókat terhelő járulékok és szociális hozzájárulási adó |
| 24 227 E Ft | Dologi kiadások |
| 2 759 E Ft  2 164 E Ft | Ellátottak pénzbeli juttatásai  Egyéb működési célú támogatások |
| 238 E Ft | Működési tartalék |
| **69 802 E Ft** | **Felhalmozási költségvetés módosított kiadásai** |
| 63 957 E Ft  0 E Ft  908 E Ft | Felújítások   * ebből : EU-s forrásból   Beruházások |
| 0 E Ft  1 500 E Ft | - ebből: EU-s forrásból  Egyéb felhalmozási kiadások |
| 3 437 E Ft | Fejlesztési tartalék |
| 0 E Ft | Finanszírozási kiadások |

jogcímenkénti megoszlásban állapítja meg.

(3) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet *1.1. melléklete* alapján határozza meg a képviselő-testület.

(4) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, állami (államigazgatási) feladatok szerinti bontásban az *1.2., 1.3., 1.4.* *mellékletek* szerint állapítja meg.

(5) A működési és felhalmozási bevételek és kiadások előirányzatai mérlegszerű bemutatását önkormányzati szinten a *2.1. és a 2.2. melléklet* részletezi.

(6) A működési és felhalmozási hiány belső finanszírozásának érdekében a képviselő-testület az előző év költségvetési maradványának igénybevételét rendeli el 15.455 E Ft összegben az alábbi megbontás szerint: működési maradvány 1.565 E Ft, felhalmozási maradvány 13.890 E Ft.

(7) A további 20.880 E Ft összegű felhalmozási hiány finanszírozására az önkormányzat hitelfelvételeket tervez az alábbiak szerint:

2.296 E Ft összegű hitel felvételére van szükség az I. világháborús emlékmű megvalósításához, illetőleg az önkormányzat által megnyert támogatás (KDOP) önrészének hitelből történő biztosítása további 18.584 E Ft összeg, melyről a Kormányt tájékoztatni kell.

**3. § A költségvetés részletezése**

A Képviselő-testület az önkormányzat 2014. évi költségvetését részletesen a következők szerint állapítja meg:

(1) Az Önkormányzat adósságot keletkeztető ügyletekből és kezességvállalásokból fennálló kötelezettségeit a *3.* *melléklet* részletezi.

(2) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a *4. melléklet* tartalmazza.

(3) Az Önkormányzat 2014. évi adósságot keletkeztető fejlesztési céljait az *5.* *melléklet* részletezi.

(4) Az Önkormányzat költségvetésében beruházások kiadásainak beruházásonkénti részletezése a *6. melléklet* szerint nemleges.

(5) Az önkormányzat költségvetésében szereplő felújítások kiadásait felújításonként a *7.* *melléklet* szerint részletezi.

(6) Az EU-s támogatással megvalósuló programokat és projekteket a *8. melléklet* szerint hagyja jóvá.

(7) A 2. § (1) bekezdésében megállapított bevételek és kiadások önkormányzati megoszlását, az éves (engedélyezett) létszám előirányzatot feladatonként a *9.1. melléklet* szerint határozza meg.

(8)[[2]](#footnote-2) Az Önkormányzat a kiadások között 238 E Ft általános tartalékot és 3.437 E Ft céltartalékot állapít meg.

**4. § A költségvetés végrehajtásának szabályai**

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

(4) A költségvetési szerveknél a jutalmazásra fordítható és kifizethető összeg nem tervezhető.

(5) Amennyiben a költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át vagy a százötven millió forintot, az irányító szerv a költségvetési szervhez önkormányzati biztost jelöl ki.

(6) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(7) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

**5. § Az előirányzatok módosítása**

(1) Az Önkormányzat bevételeinek és kiadásainak módosításáról a képviselő-testület dönt.

(2) A képviselő-testület a jóváhagyott kiadási előirányzatok közötti átcsoportosítás jogát 500.000 Ft összeghatárig a polgármesterre ruházza. Egyéb esetekben a képviselő-testület a kiadási előirányzatok közötti átcsoportosítás jogát fenntartja magának.

(3) A képviselő-testület a költségvetési rendelet 5. § (2) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(4) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

**6. § A gazdálkodás szabályai**

(1) A önkormányzati hivatal az évközi előirányzat-módosításokról a jegyző által elrendelt formában köteles naprakész nyilvántartást vezetni.

(2) Államháztartáson kívülre forrás önkormányzat által történt átadása kizárólag költségvetési előirányzat rendelkezésre állása esetén lehetséges.

(3) A pénzeszközátadás megállapodással, támogatási szerződéssel történhet, melyben rögzíteni kell a támogatás jogcímét, a támogatás ütemezését, illetve az átvett támogatás felhasználásáról való beszámolási kötelezettséget.

(4) Államháztartáson kívüli forrás önkormányzat részére történő átvételéről a polgármester dönt, amennyiben az átvett pénzeszköz felhasználásának célja megállapodásban rögzítésre került és az nem jelent az önkormányzat számára többlet pénzügyi kötelezettségvállalást, vagy amennyiben annak átvétele az önkormányzat számára többlet pénzügyi-kötelezettségvállalást nem jelent. Amennyiben az államháztartáson kívüli forrás átvétele az önkormányzat számára többlet pénzügyi-kötelezettségvállalást jelent, 100.000 forint értékhatárig a polgármester, afölött a képviselő-testület dönt.

**7. § A költségvetés végrehajtásának ellenőrzése**

(1) Az önkormányzat ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért a jegyző felelős.

(2) Az Önkormányzat a belső ellenőrzés kialakításáról a megbízási szerződés útján gondoskodik. A megfelelő működtetésről és a függetlenség biztosításáról a jegyző köteles gondoskodni.

# 8. § Záró és vegyes rendelkezések

(1) Ez a rendelet 2014. január 30-án lép hatályba, rendelkezéseit 2014. január 1-jétől kell alkalmazni.

(2) A rendelet hatálybalépésével egyidejűleg hatályát veszíti az önkormányzat 2013. évi költségvetéséről szóló 2/2013. (II.28.) önkormányzati rendelet.

|  |  |
| --- | --- |
| ........................................... | ........................................... |
| *jegyző* | *polgármester* |

1. Módosította a 10/2014. (XII.17.) önkormányzati rendelet [↑](#footnote-ref-1)
2. Módosította a 10/2014.(XII.17.) önkormányzati rendelet [↑](#footnote-ref-2)